ПУБЛИКАЦИОННА ЕТИКА

на списание „Интелектуална собственост и бизнес“, УНСС – София

Посочените по-долу правила за публикационна етика на списание „Интелектуална собственост и бизнес“ отразяват принципите, заложени в „Кодекса за поведение, насоки и добри практики на Редакторите на издания“ (COPE) и във вътрешнонормативните документи на УНСС. Правилата регламентират по същество поведението на Редакционната колегия на списание „Интелектуална собственост и бизнес“. Тези правила посочват също така стандартите за очакваното етично поведение на всички участници в процеса на публикуване: автори, редактори, рецензенти.

1. Задължения на авторите

**Съобразяване със стандартите**

При отчитане на резултатите от научните си изследвания, авторите трябва да представят коректно извършената работа.

Източниците на данни следва да бъдат представени точно.

Статията трябва да предоставя достатъчно информация за цитиранията и препратките. **Достъп до данни и запазването им**

Авторите трябва да са в състояние да предоставят първичните данни, свързани със статията за редакционен преглед, ако бъдат поискани. Авторите трябва да са готови да предоставят публичен достъп до тези данни.

Авторите трябва да пазят данните достатъчно дълго време след публикуването на статията.

**Оригиналност и плагиатство**

Статиите трябва да бъдат оригинални авторски. Ако са използвани чужди разработки, това трябва да бъде подходящо представено (с цитат, референция и пр.).

**Многократно публикувани, дублиращи се и едновременни публикации**

Авторите не трябва да предоставят за публикуване ръкописи, съдържащи същите изследвания, вече предлагани на други издания. Като принцип за неетично поведение се приема представянето едновременно на един и същ ръкопис на повече от един издател.

**Подходящ подбор на източници**

Трябва да се осигурява необходимото признание на работата на другите учени. Авторите трябва да цитират тези публикации, които имат съществено въздействие в научната област, от която е статията.

**Авторство на статията** Авторството трябва да включва само тези хора, които са направили значителен принос към съдържанието на ръкописа - всички, които имат такъв принос следва да бъдат вписани като съавтори.

**Оповестяване на конфликт на интереси**

Всички автори следва да оповестят възможните финансови или други конфликти на интереси, които биха могли да се считат като оказващи влияние върху резултатите, представени в статията, или върху тяхното тълкуване.

**Грешки при вече публикувани работи**

Ако някой автор открие значителна грешка или неточност в публикуваната му работа, негова отговорност е да уведоми незабавно Редакционната колегия и да сътрудничи с редактора за оттегляне или коригиране на изданието, ако това е възможно.

2. Задължения на редакторите

**Решение за публикуване**

Редакционната колегия решава кой от представените ръкописи да бъде публикуван и се ръководи от политиката на Редакционната колегия за спазване на законовите изисквания относно използването на обидни изрази, нарушенията на авторското право и плагиатството.

**Равно третиране на всички автори**

Членовете на Редакционната колегия трябва да оценяват ръкописите според тяхното научно съдържание независимо от раса, пол, сексуална ориентация, религиозни убеждения, етническа принадлежност, гражданство, или политическа философия на авторите.

**Поверителност**

Членовете на Редакционната колегия не трябва да разкриват никаква информация относно подадения ръкопис на други лица освен авторите, рецензентите и представителите на издателя.

**Оповестяване на конфликт на интереси**

Членовете на Редакционната колегия не трябва да разкриват съдържанието на непубликуваните материали, приети като ръкописи, или да ги използват за собствени изследвания без писменото съгласие на авторите.

3. Задължения на рецензентите

**Принос към редакционните решения**

Рецензентите подпомагат редакционния процес за вземане на решение по отношение на представените ръкописи. Рецензентите следва да съдействат на авторите за усъвършенстване на ръкописите им.

**Навременен отказ от рецензия**

Рецензент, който счита себе си за недостатъчно квалифициран да направи рецензия на предложения му ръкопис или установи, че не може веднага да разгледа ръкописа, трябва незабавно да уведоми Редакционната колегияи да се оттегли от процеса на рецензиране.

**Поверителност**

Рецензентите трябва да разглеждат всеки ръкопис получен за рецензиране, като поверителен документ. Рецензентът не трябва да разкрива или обсъжда съдържанието на ръкописа с друго лице, освен ако не е разрешено от от Редакционната колегия и авторите.

**Стандарти за обективност**

Рецензентите трябва да работят в съответствие с обективните предпоставки. Рецензентите трябва да съобщават своето мнение ясно и да го подкрепят с аргументи. **Проверка на източници**

Рецензентите са длъжни да уведомят Редакционната колегия за всяка съществена прилика или припокриване между представения ръкопис и друга публикувана работа, с която те са лично запознати.

**Оповестяване на конфликт на интереси**

Рецензентите трябва да пазят в тайна и да не използват за лично облагодетелстване информацията или идеите, получени по време на рецензирането на представения ръкопис. Рецензентите следва да не разглеждат ръкописи, когато има конфликт на интереси, произтичащ от конкурентни, съвместни или други връзки, които те могат да имат с някой от авторите, компаниите или институциите, свързани с научно-изследователската дейност.

4. Задължения на издателя

**Независимост на редакционните решения**

Издателят не може да участва във вземането на решения, направени от Редакционната колегия за публикуването на отделните статии. Издателят гарантира, че рекламата, препечатката или друга търговска дейност свързана с изданието, няма да има отражение върху редакционните решения.

**Комуникация с други издатели** Издателят подпомага комуникацията с други списания и издатели, когато това е от полза за Редакционната колегия или рецензентите.

**Привеждане в съответствие с международните стандарти**

Издателите си сътрудничат с други известни издатели и браншови сдружения в процеса на създаване на стандарти за добри практики, свързани с въпросите на публикационната етика.